**Sublicenčná zmluva na používanie**

**Programu iZUŠ**

**(riadiaci a informačný systém základných umeleckých škôl)**

uzatvorená v zmysle ustanovení § 44 a nasl. zákona č. 618/2003 Z. z. o autorskom práve a právach súvisiacich s autorským právom v znení neskorších predpisov (ďalej len „Autorský zákon“)

(ďalej len „zmluva“)

medzi:

Obchodné meno: **Senzio s.r.o.**

Miesto podnikania: **Veľké Uherce 137, 958 41 Veľké Uherce**

IČO: **50178296**

DIČ: **2120218386**

DIČ DPH: **SK2120218386**

Bankové spojenie: **SK2883300000002000975050**

Registrácia: **Spol. reg. v OR Okr. súdu Trenčín, oddiel Sro, vložka č. 32602/R**

(ďalej len ako “Poskytovateľ sublicencie”)

a

Názov: **Základná umelecká škola**

Sídlo: **Akademika Hronca 3490/9B, 048 01 Rožňava**

IČO: **35543582**

DIČ: **2021645109**

**Bankové spojenie: SK72 7500 0000 0040 1304 2689**

Zastúpená: **Mgr. Monika Kerekešová, DiS. art., riaditeľka školy**

(ďalej len ako „Nadobúdateľ sublicencie“ alebo Škola)

za nasledovných podmienok:

**Preambula**

1. Program iZUŠ (internetová dokumentácia základných umeleckých škôl) je počítačový program, ktorý sa používa na vedenie školskej matriky žiakov základnej umeleckej školy a je sprístupnený na internetovej adrese [www.izus.sk](http://www.izus.sk) (ďalej len ako „Program iZUŠ“). Program iZUŠ je bližšie špecifikovaný v „*Prílohe č. 1*“, ktorá tvorí neoddeliteľnú súčasť tejto zmluvy.
2. Program iZUŠ je výsledkom tvorivej duševnej činnosti autora, je predmetom autorských práv a jeho použitie je podmienené udelením licencie, resp. sublicencie.
3. Na základe Licenčnej zmluvy uzatvorenej s autorom Programu iZUŠ, je Poskytovateľ sublicencie oprávnený na použitie Programu iZUŠ a zároveň je, na základe písomného súhlasu autora, oprávnený udeliť tretej osobe – Nadobúdateľovi sublicencie súhlas na použitie Programu iZUŠ v rozsahu jemu udelenej licencie.

**Článok I.**

**Predmet zmluvy**

Predmetom tejto zmluvy je udelenie súhlasu Poskytovateľom sublicencie na používanie Programu iZUŠ Nadobúdateľovi sublicencie a záväzok Nadobúdateľa sublicencie zaplatiť Poskytovateľovi sublicencie za udelenie súhlasu dohodnutú odmenu, a to všetko podľa podmienok a v rozsahu uvedenom v tejto zmluve.

**Článok II.**

**Udelenie sublicencie**

1. Poskytovateľ sublicencie touto zmluvou udeľuje Nadobúdateľovi sublicencie súhlas na použitie Programu iZUŠ v nasledujúcom rozsahu:
2. bezpečné prihlasovanie osôb poverených k prístupu do Programu iZUŠ, t.j. zamestnancov Školy, žiakov Školy a ich zákonných zástupcov,
3. správa databázy zamestnancov Školy, žiakov a ich zákonných zástupcov, ochrana ich osobných údajov v zmysle platných zákonov,
4. editácia údajov poverenými osobami, predovšetkým zamestnancami Školy,
5. tvorba obrazových a tlačených výstupov vo forme prihlášok do ZUŠ, triednych kníh, žiackych zošitov, rozvrhov hodín, výkazov hodín, vysvedčení, rozhodnutí o prijatí žiaka na štúdium, potvrdenie o absolvovaní štúdia a ďalších štandardných dokumentov základnej umeleckej školy vytvorených podľa tlačív ŠEVT alebo podľa platných predpisov /za štandardné dokumenty pre ZUŠ sa považujú dokumenty uvedené na stránke www.minedu.sk v časti regionálne školstvo, alebo v odkaze „http://formulare.iedu.sk/“/
6. pridelenie prístupových práv zamestnancov Školy k jednotlivým žiakom Školy,
7. bezplatné školenie užívateľov formou video sprievodcu a nápovedy obsiahnutej priamo v Programe,
8. poskytnutie technických podkladov pre vypracovávanie bezpečnostného projektu pre Školu,
9. právo na používanie obrazových a tlačených výstupov v nezmenenej podobe i po ukončení sublicenčnej zmluvy.
10. Nadobúdateľ sublicencie nie je oprávnený poskytovať sublicenciu k Programu iZUŠ ďalšej osobe. Postúpiť práva zo sublicencie na tretiu osobu je Nadobúdateľ sublicencie oprávnený len na základe predchádzajúceho písomného súhlasu Poskytovateľa sublicencie.
11. Poskytovateľ sublicencie sa zaväzuje sprístupniť Nadobúdateľovi sublicencie Program iZUŠ na webovej stránke [www.izus.sk](http://www.izus.sk) najneskôr do 2 (dvoch) pracovných dní odo dňa podpisu tejto zmluvy. Poskytovateľ sublicencie sa touto zmluvou nezaväzuje a nie je oprávnený nahrávať do Programu iZUŠ pre Školu žiadne dáta ani osobné údaje žiakov, zamestnancov alebo iných osôb.

**Článok III.**

**Odmena za udelenie sublicencie**

1. Nadobúdateľ sublicencie sa zaväzuje uhradiť Poskytovateľovi sublicencie Odmenu za poskytnutie sublicencie (ďalej len ako „Odmena“) v zmysle Cenníka, ktorý tvorí *„Prílohu č. 2“* tejto zmluvy a je neoddeliteľnou súčasťou tejto zmluvy.
2. Zmluvné strany sa dohodli, že za účelom výpočtu Odmeny v zmysle Cenníka je rozhodujúci celkový počet žiakov Školy evidovaný v databáze ŽIACI vrátane duplicitných žiakov v rozhodnom období, pričom za rozhodné obdobie sa považuje školský rok, v ktorom bola zmluva podpísaná. V prípade, že sa táto zmluva podľa článku V., bod 3 stane zmluvou na dobu neurčitú, tak za rozhodné obdobie za účelom výpočtu Odmeny v zmysle Cenníka sa bude vychádzať z celkového počtu žiakov Školy evidovaný v databáze ŽIACI vrátane duplicitných žiakov vždy k 20.9. aktuálneho školského roka. Faktúra bude vystavovaná vždy na obdobie 12 (slovom dvanásť) mesiacov a rozposielaná v mesiaci január aktuálneho školského roka.
3. Zmluvné strany sa dohodli, že Odmenu za obdobie trvania zmluvy Nadobúdateľ sublicencie uhradí Poskytovateľovi sublicencie jednorazovo podľa Cenníka, na základe riadne vystavenej faktúry Poskytovateľom sublicencie po podpise tejto zmluvy. Poskytovateľ sublicencie sa zaväzuje faktúru doručiť Nadobúdateľovi sublicencie na adresu sídla uvedeného v záhlaví tejto zmluvy. Nadobúdateľ sublicencie sa zaväzuje predmetnú faktúru uhradiť v lehote splatnosti uvedenej na príslušnej faktúre bankovým prevodom na účet Poskytovateľa sublicencie uvedený v záhlaví tejto zmluvy.
4. Ak sa Nadobúdateľ sublicencie dostane do omeškania s akoukoľvek platbou v prospech Poskytovateľa sublicencie v zmysle tejto zmluvy, Poskytovateľ sublicencie má nárok na úroky z omeškania vo výške 0,05 % (slovom: päť stotín percenta) z dlžnej sumy za každý deň omeškania.
5. Nadobúdateľ sublicencie berie na vedomie, že všetky ceny v Cenníku sú uvedené bez príslušnej sadzby DPH, nakoľko Poskytovateľ v čase uzatvorenia tejto zmluvy nie je platcom DPH. V prípade, že Poskytovateľ sublicencie sa počas platnosti a účinnosti tejto zmluvy stane zo zákona platiteľom DPH, Nadobúdateľ sublicencie sa zaväzuje akceptovať navýšenie cien uvedených v Cenníku o príslušnú sadzbu DPH platnú v rozhodnom období.

**Článok IV.**

**Práva a povinnosti zmluvných strán**

1. Nadobúdateľ sublicencie sa zaväzuje chrániť prístupové údaje do Programu iZUŠ a zamedziť zneužitiu obrazových a tlačených výstupov z Programu iZUŠ.
2. Nadobúdateľ sublicencie sa zaväzuje umiestniť na svoju školskú webovú stránku banner Programu iZUŠ, ktorý bude slúžiť zamestnancom, žiakom a ich zákonným zástupcom ako rýchly odkaz na prihlásenie do Programu iZUŠ. Nadobúdateľ sublicencie sa tiež zaväzuje umiestniť na svoju školskú webovú stránku odkaz na elektronickú prihlášku do Školy, aby zákonní zástupcovia mohli žiaka bezodkladne prihlásiť na štúdium a získať potrebné informácie.
3. Poskytovateľ sublicencie sa zaväzuje poskytnúť Nadobúdateľovi sublicencie služby poskytované so sublicenciou (ďalej len „Služby“), ktoré sa Poskytovateľ sublicencie zaväzuje poskytnúť Nadobúdateľovi sublicencie v rámci Odmeny za poskytnutie sublicencie podľa článku III. tejto zmluvy, pričom týmito Službami sa rozumie:
4. technická podpora, t.j. poskytovanie poradenstva k otázkam týkajúcim sa problémových situácií vzniknutých pri používaní Programu iZUŠ telefonicky na základe žiadosti Nadobúdateľa sublicencie nasledovne:

* v rozsahu 60 (šesťdesiat) minút mesačne bezplatne za predpokladu, že zamestnanci/zodpovední pracovníci Nadobúdateľa sublicencie absolvujú školenie o používaní Programu iZUŠ poskytované Poskytovateľom sublicencie; každá ďalšia začatá minúta prichádzajúceho hovoru nad rámec vyššie uvedených 60 (šesťdesiat) minút bude spoplatnená sumou podľa Cenníka, pričom nevyužité minúty technickej podpory z daného mesiaca sa neprenášajú do ďalšieho mesiaca alebo
* každá začatá minúta prichádzajúceho hovoru bude spoplatnená sumou podľa Cenníka za predpokladu, že zamestnanci/zodpovední pracovníci Nadobúdateľa sublicencie neabsolvujú školenie o používaní Programu iZUŠ poskytované Poskytovateľom sublicencie,

1. poskytovanie aktualizovaných verzií Programu iZUŠ vykonaných v dôsledku zmien právnych predpisov,
2. poskytovanie verzií s optimalizovanými alebo rozšírenými funkciami Programu iZUŠ, príp. verzií reflektujúcich vývoj v oblasti informačných technológií, za predpokladu a len v prípade, že k takej aktualizácii, optimalizácii alebo vývoju dôjde počas doby trvania sublicencie licencie.
3. Poskytovateľ sublicencie môže poskytnúť Nadobúdateľovi sublicencie, na základe jeho objednávky, ďalšie služby, ktoré sú špecifikované v Cenníku, prípadne aj služby podľa osobitných požiadaviek Nadobúdateľa sublicencie a to na základe osobitnej zmluvy uzatvorenej medzi Poskytovateľom sublicencie a Nadobúdateľom sublicencie.

**Článok V.**

**Doba platnosti zmluvy a ukončenie zmluvy**

1. Zmluvné strany sa dohodli, že zmluva sa uzatvára na dobu určitú, a to na obdobie od 15.06.2020do 31.12.2020.
2. Pred dobou uvedenou v bode 1 tohto článku sa zmluvný vzťah môže ukončiť len písomnou dohodou zmluvných strán. Ak zmluvné strany uzavrú písomnú dohodu o ukončení zmluvného vzťahu, uvedú v predmetnej dohode deň, ku ktorému sa zmluvný vzťah končí. Ak takýto deň nie je v písomnej dohode zmluvných strán uvedený, skončí sa zmluvný vzťah dňom, ktorý nasleduje po dni, v ktorom zmluvné strany podpísali dohodu o ukončení zmluvného vzťahu.
3. Zmluvný vzťah sa končí dňom uvedeným v ods. 1 tohto článku za podmienky, že ktorákoľvek zo zmluvných strán doručí v lehote jedného (1) mesiaca pred dňom ukončenia jej platnosti, druhej zmluvnej strane písomné oznámenie, že netrvá na predĺžení zmluvného vzťahu na dobu neurčitú. V prípade ak takéto oznámenie nebude doručené, zmluva sa automaticky predlžuje na dobu neurčitú. Po predĺžení zmluvného vzťahu na dobu neurčitú platia pre ukončenie zmluvy podmienky uvedené v ďalších ustanoveniach tohto článku.
4. V prípade, ak dôjde k predĺženiu zmluvného vzťahu na dobu neurčitú v zmysle ods. 3 tohto článku, zmluvný vzťah sa môže skončiť písomnou dohodou zmluvných strán alebo výpoveďou.
5. Ak zmluvné strany uzavrú písomnú dohodu o ukončení zmluvného vzťahu, uvedú v predmetnej dohode deň, ku ktorému sa zmluvný vzťah končí. Ak takýto deň nie je v písomnej dohode zmluvných strán uvedený, skončí sa zmluvný vzťah dňom, ktorý nasleduje po dni, v ktorom zmluvné strany podpísali dohodu o ukončení zmluvného vzťahu.
6. Ktorákoľvek zo zmluvných strán je oprávnená túto zmluvu vypovedať z akéhokoľvek dôvodu, resp. bez udania dôvodu. Výpovedná lehota je tri (3) mesiace a začína plynúť od prvého dňa mesiaca nasledujúceho po doručení písomnej výpovede druhej zmluvnej strane. Ak bola daná výpoveď niektorou zo zmluvných strán, skončí sa zmluvný vzťah uplynutím výpovednej lehoty.
7. Ktorákoľvek zo zmluvných strán je oprávnená odstúpiť od tejto zmluvy s účinnosťou odo dňa doručenia písomného odstúpenia od zmluvy druhej zmluvnej strane, a to v prípade závažného porušenia tejto zmluvy. Za závažné porušenie tejto zmluvy zo strany Nadobúdateľa sublicencie sa považuje najmä :
8. omeškanie Nadobúdateľa sublicencie viac ako tridsať (30) dní s plnením akéhokoľvek peňažného záväzku voči Poskytovateľovi sublicencie,
9. použitie Programu iZUŠ v rozpore s dohodnutým rozsahom jeho použitia v zmysle tejto zmluvy.
10. V prípade ukončenia zmluvného vzťahu na základe dohody zmluvných strán, v dôsledku výpovede zo strany Nadobúdateľa sublicencie alebo v dôsledku odstúpenia od zmluvy zo strany Poskytovateľa sublicencie, Nadobúdateľ sublicencie berie na vedomie, že nemá nárok na vrátenie, čo i len časti, zaplatenej Odmeny v zmysle článku III. tejto zmluvy. V prípade ukončenia zmluvného vzťahu v dôsledku výpovede zo strany Poskytovateľa sublicencie alebo v dôsledku odstúpenia od zmluvy zo strany Nadobúdateľa sublicencie, Nadobúdateľ sublicencie má nárok na vrátenie alikvotnej časti zaplatenej Odmeny v zmysle článku III. tejto zmluvy.
11. Nadobúdateľ sublicencie berie na vedomie, že dňom skončenia zmluvného vzťahu v zmysle vyššie uvedeného Nadobúdateľ sublicencie a všetky ním oprávnené osoby stratia prístup k Programu iZUŠ prostredníctvom webovej stránky [www.izus.sk](http://www.izus.sk) .

**Článok VI.**

**Zodpovednosť za škodu**

1. Poskytovateľ sublicencie nezodpovedá za škodu, ktorá vznikne Nadobúdateľovi sublicencie alebo tretej osobe v dôsledku použitia Programu iZUŠ na iný účel, než na ten, na ktorý je Program iZUŠ vytvorený a určený v súlade s jeho špecifikáciou podľa Prílohy č. 1 tejto zmluvy, ako aj v súlade s ďalšími ustanoveniami tejto zmluvy a prípadnými pokynmi Poskytovateľa sublicencie.
2. Poskytovateľ sublicencie nezodpovedá za škodu, ktorá vznikne Nadobúdateľovi sublicencie alebo tretej osobe v dôsledku vecne nesprávneho, vadného alebo nepostačujúceho pokynu alebo príkazu, ktoré zadal Nadobúdateľ sublicencie alebo tretia osoba, ani nezodpovedá za škodu, ktorá vznikla Nadobúdateľovi sublicencie v dôsledku nesprávneho používania Programu iZUŠ Nadobúdateľom sublicencie alebo treťou osobou pre nedostatok znalostí z odboru výpočtových technológií nevyhnutných na správne použitie Programu iZUŠ.
3. Nadobúdateľ sublicencie berie na vedomie a výslovne súhlasí s tým, že:
4. Poskytovateľ sublicencie nezodpovedá za škodu, ktorá vznikne Nadobúdateľovi sublicencie alebo tretej osobe v dôsledku použitia výstupných dát Programu iZUŠ,
5. Program iZUŠ nie je účtovným, daňovým, mzdy spracujúcim ani iným obdobným programom, že takéto programy nenahrádza a že Poskytovateľ sublicencie nezodpovedá za škodu vzniknutú Nadobúdateľovi sublicencie alebo tretej osobe v dôsledku použitia Programu iZUŠ v rozpore s účelom, na ktorý je určený,
6. Nadobúdateľ sublicencie je sám zodpovedný za vytváranie a používanie dát v Programe iZUŠ ako aj za prevádzku Programu iZUŠ, a že Poskytovateľ sublicencie nezodpovedá za škodu vzniknutú Nadobúdateľovi sublicencie v dôsledku straty alebo akéhokoľvek poškodenia dát a dátových štruktúr Nadobúdateľa sublicencie alebo tretej osoby,
7. Programom iZUŠ počítané alebo vyznačované údaje, výpočty, sumy, lehoty, dátumy, doby, termíny a časové úseky majú charakter pomocných údajov a Nadobúdateľ sublicencie je povinný o plynutí lehôt, dátumov, dôb, termínov a časových úsekov viesť aj iné pomocné záznamy, keďže Poskytovateľ sublicencie nezodpovedá za škodu vzniknutú Nadobúdateľovi sublicencie v dôsledku nesprávnosti alebo neúplnosti Programom iZUŠ počítaných alebo vyznačovaných údajov, výpočtov, súm, lehôt, dátumov, dôb, termínov a časových úsekov,
8. Poskytovateľ sublicencie nezodpovedá za škodu spôsobenú tretím osobám únikom osobných údajov z databázy Nadobúdateľa sublicencie spôsobenú úmyselne alebo z nedbanlivosti Nadobúdateľom sublicencie, t.j. spôsobenú neoprávnených použitím prístupových údajov Nadobúdateľa sublicencie alebo prístupových údajov oprávnených osôb Nadobúdateľa sublicencie.

**Článok VII.**

**Záverečné ustanovenia**

1. Táto zmluva vzniká a nadobúda účinnosť dňom jej podpisu oboma zmluvnými stranami.
2. Zmluva sa môže meniť alebo doplňovať výlučne formou písomných dodatkov podpísaných obidvomi zmluvnými stranami.
3. Zmluvné strany sa dohodli, že okrem prípadov výslovne určených v tejto zmluve, nemajú nárok od seba požadovať akékoľvek finančné plnenia za splnenie svojich povinností, resp. poskytnutia práv na základe tejto zmluvy.
4. Ak sa preukáže, že niektoré z ustanovení zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
5. Zmluvné strany vyhlasujú, že všetky dohody týkajúce sa spolupráce sú obsiahnuté v tejto zmluve v písomnej forme a tiež vyhlasujú, že neboli urobené žiadne iné ústne dohody, týkajúce sa tejto zmluvy.
6. Práva a povinnosti zmluvných strán, ktoré nie sú upravené v tejto zmluve sa spravujú príslušnými ustanoveniami Autorského zákona,  zákona č. 513/1991 Zb. Obchodného zákonníka v znení neskorších predpisov a ďalšími všeobecne záväznými právnymi predpismi SR.
7. Doručovanie pre účely Zmluvy sa vykonáva a považuje za platne a účinne vykonané vtedy, ak sa doručuje na adresu sídla zmluvnej strany uvedenú v záhlaví tejto zmluvy, prípadne na inú adresu, ktorá bola písomne oznámená druhej zmluvnej strane. Obe zmluvné strany sa zaväzujú vzájomne si písomne oznamovať zmenu adresy sídla bez zbytočného odkladu. V prípade, ak sa nepodarí akúkoľvek písomnosť podľa tejto zmluvy doručiť dotknutej zmluvnej strane, písomnosť sa považuje za doručenú po troch dňoch od preukázateľného odoslania na prepravu.
8. Zmluvné strany sa dohodli, že prípadné spory, ktoré by v súvislosti s plnením záväzkov vyplývajúcich z tejto zmluvy vznikli, budú riešiť prednostne spoločným rokovaním a dohodou. V prípade, že zmluvné strany nedokážu spor vyriešiť dohodou, ktorákoľvek zo zmluvných strán sa obráti na príslušný súd v SR.
9. Táto zmluva sa vyhotovuje v dvoch rovnopisoch, z ktorých jeden je určený pre Poskytovateľa sublicencie a jeden pre Nadobúdateľa sublicencie.
10. Zmluvné strany vyhlasujú, že si túto zmluvu prečítali, jej obsahu porozumeli, že zmluva vyjadruje ich slobodnú vôľu, nebola uzavretá pod nátlakom, ani za nevýhodných podmienok pre ktorúkoľvek zo zmluvných strán a na znak toho ju vlastnoručne podpisujú štatutárni zástupcovia zmluvných strán.

|  |  |
| --- | --- |
| Veľké Uherce | Rožňava, |
| .........................................................  **Senzio s.r.o.**  **zastúpená konateľom**  **Ing. Andrej Valuch**  Poskytovateľ sublicencie | ............................................................  **Mgr. Monika Kerekešová, DiS. art.**  **riaditeľka školy**  Nadobúdateľ sublicencie |
|  |  |

***Prílohy:***

*Príloha č. 1 Špecifikácia Programu iZUŠ*

*Príloha č. 2 Cenník*

**PRÍLOHA č. 1: Špecifikácia Programu iZUS**

Špecializovaný informačný systém vznikol pre potreby riešenia úzko zameranej problematiky v oblasti riadenia základných umeleckých škôl. Vychádza z veľmi dôkladnej a hĺbkovej analýzy procesov a činností na základných umeleckých školách. Boli zapracované tak, aby bol systém komplexným a jednoduchým nástrojom riadenia pre vedenie škôl a zároveň jednoduchým nástroj na používanie aj pre samotných pedagógov.

**Základné piliere informačného systému:**

**1/ úplná decentralizácia procesov**

Systém je sprístupnený na internetovej doméne [www.izus.sk](http://www.izus.sk). Každý jeho užívateľ na škole má vytvorené vlastné prístupové práva, ktoré používa na prihlasovanie a samostatnú prácu na svojich dokumentov a činnostiach, ktoré sa ho bezprostredne týkajú. Každý pracuje a kontroluje svoje veci pohodlne odkiaľkoľvek, kde má prístup k internetu / napr. z kaviarne, z domu, z dovolenky a pod./ Zásadným spôsobom umožňuje začať delegovať právomoci na kompetentné osoby.

**2/ riešenie „cloudového“ typu**

Odteraz už žiadna, neustála synchronizácia dát medzi centrálnym počítačom a jednotlivými počítačmi školy. Aktuálny stav školy /napr. kontrola plnenia úloh, stav školného atď./. V každej chvíli 100% aktuálny stav procesov a činností. Zálohovanie a šifrovanie systému niekoľkokrát v priebehu dňa.

**3/ funkcie pre ekonóma školy**

Maximálne uľahčenie a zautomatizovanie procesov výberu, kontroly, sledovania a účtovania školného nielen pre účtovníka, ale aj samotných pedagógov školy. Úplne odstránenie potreby šekov a s tým spojených dodatočných časových a finančných vstupov

**4/ e- prihláška + čestné prehlásenie**

Nosný pilier systému, ktorý zásadným spôsobom uľahčuje celkovú administráciu školy a je efektívnym marketingovým nástrojom školy. Prepojenie na celú agendu školy a všetky typy triednej dokumentácie / triedne knihy, katalógové listy, vysvedčenia, Rozhodnutia atď./ Zabezpečuje zásadným spôsobom úsporu času, prehľadnosť a kontrolu údajov, hlavne v dobe zápisu na školy.

**5/ archivácia a zálohovanie**

Vyhláška už umožňujú školám viesť celú administratívu školy buď v písomnej, alebo úplne v elektronickej podobe. Systém iZUS umožňuje školám postupne prejsť úplne na elektronický systém, v závislosti akú prioritu tomu vedenie školy dá. Možnosť viesť „úplne bezpapierovú školu“. Všetky typy dokumentov a ich administrácia na jednom mieste a vždy k dispozícii.

**6/ kontrolná funkcia**

Systém automatický sám vyhodnocuje chýbajúce a nesprávne vyplnené údaje. Nie je už nutná časovo náročná kontrola zo strany vedenia školy. Systém na chyby upozorňuje automaticky, napr. na oranžovo – chýbajúce údaje, nevyplnené triedne knihy. Na červeno – zásadná chyba ako napr. preplatky a nedoplatky školného, zásadná kolízia v os. údajoch, vo vysvedčeniach, v triednych knihách, v rozvrhoch atď. Systém kontroluje tie typy procesov a vecí, za ktoré je zodpovedný samotný riaditeľ školy

**7/ funkcia Duplicít**

Umožňuje sledovať a kontrolovať žiakov, ktorí sú zapísaní na viac odborov vzhľadom na Výkazy ako aj v nadväznosti na zbieranie školného.

**8/ funkcia Aktualizácie**

Umožňuje škole udržiavať dáta o žiakoch a ich zákonných zástupcoch vždy aktuálne, z dôvodu výstupných dokumentov ako sú napr. Vysvedčenia, Rozhodnutia, Potvrdenia atď.

**9/ funkcia Filtrov a vyhľadávaní**

Umožňuje škole pomocou akéhokoľvek údaju nájsť rýchlo všetky súvislostí s hľadaním výrazom/údajom. Možnosť filtrovať svoje databázy pomocou 47 kritérií a ich rôznych kombinácii.

**10/ ŠkVP**

Väzby zadefinovaného školského vzdelávacieho programu na kontrolné mechanizmy a výstupné tlačivá.

**11/ Jednoduché užívateľské rozhranie**

Pri tvorbe systému sme pamätali nato, že užívateľmi informačného systému budú umelci, ktorí vo všeobecnosti neinklinujú k počítačom. Systém je jednoducho navrhnutý tak, že prvotné prevádzkové činnosti, ktoré potrebuje zvládnuť učiteľ sa dokáže naučiť za prvých 10 minút školenia. Systém ide v duchu IKT zručností a výrazne uľahčuje prácu samotnému pedagógovi. Učiteľ je motivovaný so systémom vo vlastnom záujme pracovať, pretože v prvom rade uľahčuje prácu sebe a následne aj samotnému vedeniu školy.

Riadime sa heslom:

**„ Darmo budete ponúkať skvelý a zlatý systém, ak by bolo ťažké s ním naučiť pracovať ľudí.“**

**12/ Špecializovaný systém**

Systém vznikol pre potreby hľadania riešení výslovne úzkej skupiny školských zariadení so špecifickými požiadavkami, ktorými základné umelecké školy nepochybne sú. To znamená 100 % istota, že systém sa nebude prispôsobovať a vyvíjať požiadavkám a potrebám iných typov školských zariadení. Systém sa bude vždy vylepšovať na základe vyhodnocovania podnetov zo strany samotných riaditeľov, ktoré vyplynú z ich praktických skúseností s užívaním systému na svojej škole. Predpoklad vyhodnocovania požiadaviek RAZ ročne.

**Poznámka**

Systém má ešte množstvo funkcionalít, ktoré tu neboli podrobnejšie popísané a sú predmetom osobnej prezentácie systému na reálnych údajoch už zapojenej školy. Správne nastavený systém procesov v škole v nadväznosti na implementáciu informačného systému iZUS výrazným spôsobom uľahčuje prácu vedúcich pracovníkov školy a zásadným spôsobom šetrí časové a finančné vstupy nielen škole, ale aj samotným pedagógom.

**Odborná náplň školenia:** nastavenie a kontrola parametrov školy – štruktúra školy, učiteľov, ŠkVP, školné, štruktúra prihlášky, prístupové práva učiteľov, Výkazy k 15.9. a ďalšie typy funkcií: f. aktualizácie údajov, f. duplicít, f. zberného koša, f. filtrov, f. komunikácie, f. e-prihlášky, vypĺňanie triednej dokumentácie a iných typov funkcií systému

**Technické požiadavky školenia:** možnosť zapojiť videoprojektor školiteľa + čistá, pokiaľ možno biela stena, sprístupnená wifi sieť, vlastné notebooky školených účastníkov

**Použitá metodika školenia:** **1.časť** – hĺbkové zaškolenie vedúcich pracovníkov školy(riaditeľ, zástupcovia riaditeľa, ekonóm školy) na všetky vzťahy a funkcie systemu (doobeda)

**2. časť** -zaškolenie pedagógov na všetky nevyhnutné prevádzkové funkcie systému, školenie nebude ukončené, kým školiteľ nenadobudne pocit, že škola bude schopná naplniť hlavné ciele samotného školenia (poobede), školiteľ bude tempo a spôsob vedenia školenia prispôsobovať aktuálnej situácii a IKT zručnostiam pedagógov na konkrétnych školách

**Cieľ školenia:** 1. Bezproblémový a kontinuálny prechod školy do elektronickej podoby

2. pochopiť informačný systém iZUS ako účinný a efektívny nástroj riadenia školy, po všetkých jeho stránkach (vedenie školy)

3. pochopiť výrazné uľahčenie práce a úsporu času nábehom na informačný systém iZUS (pedagógovia)

**Benefit:** Školiteľ, v prípade záujmu zo strany vedenia školy vysvetlí dodatočný efekt pre školu zapojeným sa do využívania výhod nákupného spoločenstva Cashbackworld. Školiteľ taktiež vysvetlí jeho všetky praktické možnosti využitia na danej škole + názorne ukáže fungovanie systému na už zapojenej škole

**Príloha č.2**

**www.facebook.com/izus.sk**

**Ing. Andrej Valuch**

**projektový manažér iZUS pre SR**

**0911 – 747 432, andrej.valuch@izus.sk**

**Cenník za licenciu informačného systému iZUS platný od 1.7.2017**

Cenník za užívanie licencie za informačný systém sa odvíja od celkového počtu žiakov školy

|  |  |
| --- | --- |
| **Počet žiakov** | **Ročná licencia (bez dph)** |
| **Do 100 žiakov** | 480€ |
| **Do 200 žiakov** | 600€ |
| **< 201 – 300 >** | 660€ |
| **< 301 – 400 >** | 720€ |
| **< 401 – 500 >** | 780€ |
| **< 501 – 600 >** | 840€ |
| **< 601 – 700 >** | 900€ |
| **< 701 – 800 >** | 960€ |
| **< 801 – 900 >** | 1020€ |
| **< 901 – 1000 >** | 1080€ |
| **< 1001 – 1100 >** | 1140€ |
| **< 1101 – 1200 >** | 1200€ |
| **< 1201 – 1300 >** | 1260€ |
| **< 1301 – 1400 >** | 1320€ |
| **< 1401 – 1500 >** | 1380€ |
| **< 1501 – 1600 >** | 1440€ |
| **< 1601 – 1700 >** | 1500€ |

**Cenník za zaškolenie pedagogických a nepedagogických pracovníkov na iZUS platný od 1.7.2017**

|  |  |  |  |  |
| --- | --- | --- | --- | --- |
| **Počet účastníkov** | **Cena(bez dph)\*** | **Termín** | **Rozsah kurzu** | **Miesto konania** |
| **Do 15** | 250,-€ | Dohodou | Jednodňový | v škole |
| **Do 30** | 300,-€ | Dohodou | Jednodňový | v škole |
| **Nad 30** | 350,-€ | Dohodou | Jednodňový | v škole |

\*Školenie je realizované jedným lektorom a cestovné náhrady nie sú súčasťou ceny školenia. Školiteľ si fakturuje 0,30,-€/km a podkladom pre vyfakturovanie cestovných náhrad bude portal **www.googlemaps.com.**

V prípade objektívnych dôvod je možné licenciu uhradiť dvoma platbami, za jednotlivé polroky, alebo v ojedinelých prípadoch platiť štvrťročne.

**Poznámka k platbe**: škola platí ročnú licenciu za užívanie systému iZUŠ (12 mesiacov administrácie)

Školenie nie je povinné, ale v značnej miere dokáže škole pomôcť pri komplexnom nábehu na systém. Ide o celodenné školenie, kde sa prechádza systém do dôsledkov. Je možné spojiť účastníkov aj z viacerých škôl, ak by bol záujem. Náklady na školenie sa následne rozpočítajú. Doteraz však každá škola, ktorá sa rozhodla pre zaškolenie, chcela byť individuálne zaškolená.